open-index/open-wikipedia-markdown huggingface dataset:
Oglanly

**Oglanly** on taajama Balkanin maakunnan Balkanabatin kaupunkialueella Turkmenistanissa. Se sijaitsee Ison-Balkanin pohjoisilla reunavuorilla 50 kilometriä Balkanabatista pohjoiseen. Vuoden 2022 väestönlaskennan mukaan taajamassa oli 1&nbsp;715 asukasta.

Oglanly on syntynyt vuodesta 1934 lähtien hyödynnetyn bentoniittiesiintymän yhteyteen. Siitä tuli kaupunkimainen taajama vuonna 1939. Neuvostoajan lopulla Oglanlyssa tuotettiin vuosittain 90&nbsp;000–95&nbsp;000 tonnia bentoniittia, jota käytettiin porausnesteiden, valimoiden muovausseosten ja keraamisten massojen sideaineiden valmistukseen sekä rautamalmirikasteiden pelletointiin.

## Lähteet
Kristian Thorstvedt

**Kristian Thorstvedt** (s. 13. maaliskuuta 1999 Stavanger) on norjalainen jalkapalloilija. Hän on pelipaikaltaan keskikenttäpelaaja ja pituudeltaan 189-senttimetrinen. Hän edustaa italialaista Sassuoloa ja on pelannut aiemmin kotimaansa lisäksi Belgiassa. Hän on pelannut Norjan A-maajoukkueessa vuodesta 2020.

Thorstvedt pelasi juniorina Viking Stavangerissa ja pääkaupunkiseudulla Stabækissa. Hän pelasi Vikingin edustusjoukkueessa vuonna 2018 toisella sarjatasolla OBOS-ligaenissa ja vuonna 2019 pääsarjassa Eliteserienissä, jossa hän teki 26 sarjaottelussa kymmenen maalia. Hän siirtyi tammikuussa 2020 belgialaisseura KRC Genkiin, jossa hän pelasi 2,5 vuoden 73 Jupiler Pro Leaguen ottelua ja teki niissä 14 maalia. Kesällä 2022 hän siirtyi italialaisseura Sassuoloon. Hän pelasi kahdella Serie A -kaudella yhteensä 65 liigaottelua ja teki niissä kahdeksan maalia. Kaudella 2024–2025 Sassuolo pelasi Serie B:ssä, jossa Thorstvedtille kertyi 22 liigaottelua ja niissä seitsemän maalia. Kaudella 2025–2026 Sassuolo pelaa jälleen Serie A:ssa.

Thorstvedt on voittanut Norjan Cupin vuonna 2019 ja Belgian cupin vuonna 2021. Hän pelasi syksyllä 2021 Genkin joukkueessa kuusi Eurooppa-liigan ottelua.

Thorstvedt pelasi Norjan alle 19-, alle 20- ja alle 21-vuotiaiden maajoukkueissa. Hän pelasi Norjan A-maajoukkueessa ensimmäisen kerran marraskuussa 2020 Kansojen liigan ottelussa Itävaltaa vastaan. Hän on pelannut vuoden 2025 loppuun mennessä 33 maaottelua, joissa hän on ollut 12 kertaa avauskokoonpanossa. Hän on tehnyt A-maaotteluissaan neljä maalia: maaliskuussa ja syyskuussa 2021 MM-karsintaotteluissa Gibraltaria, lokakuussa 2021 MM-karsintaottelussa Turkkia ja maaliskuussa 2022 ystävyysottelussa Armeniaa vastaan. Norja selviytyi vuoden 2026 MM-kilpailuihin ensi kertaa sitten vuoden 1998, ja Thorstvedt pelasi MM-karsintojen kahdeksasta ottelusta kahdessa viimeisessä oltuaan vuoden 2025 alkupuoliskon poissa kentiltä kantapääongelmien vuoksi.

Thorstvedtin isä Erik Thorstvedt pelasi jalkapallomaalivahtina 97 A-maaottelua.

## Lähteet
Jens Petter Hauge

**Jens Petter Hauge** (s. 12. lokakuuta 1999 Bodø) on norjalainen jalkapalloilija. Hän on pelipaikaltaan laitahyökkääjä ja pituudeltaan 184-senttimetrinen. Hän edustaa kotimaassaan Bodø/Glimtiä. Hän on pelannut aiemmin Italiassa, Saksassa ja Belgiassa.

Hauge edusti ammattilaisuransa alkupuolella Norjassa Bodø/Glimtiä ja lainasopimuksella Aalesundia. Kaudella 2020–2021 hän pelasi AC Milanin joukkueessa Italian Serie A:ssa 18 ottelua ja teki niissä kaksi maalia. Vuonna 2021 hän siirtyi saksalaisseura Eintracht Frankfurtiin, aluksi lainasopimuksella. Hän pelasi Bundesliigassa 36 ottelua ja teki niissä kaksi maalia. Kaudella 2022–2023 hän oli lainalla belgialaisseura KAA Gentissä, jossa hän pelasi 19 Jupiler Pro Leaguen ottelua. Tammikuussa 2024 Hauge palasi Bodø/Glimtiin, aluksi lainasopimuksella.

Hauge voitti Eintracht Frankfurtin joukkueessa Eurooppa-liigan kaudella 2021–2022. Hän pelasi tuolla kaudella 12 ottelua, loppuottelu mukaan lukien, ja teki alkulohkossa yhden maalin. Hän on pelannut Mestarien liigassa ensimmäisen kerran kaudella 2025–2026 ja tehnyt tammikuun 25. päivään 2026 mennessä seitsemässä ottelussa neljä maalia: syyskuussa kaksi maalia Tottenham Hotspuria, joulukuussa yhden maalin Borussia Dortmundia ja tammikuussa yhden maalin Manchester Cityä vastaan. Hauge voitti Norjan-mestaruuden vuosina 2020 ja 2024.

Hauge pelasi useissa Norjan nuorisomaajoukkueissa. Hän pelasi Norjan A-maajoukkueessa ensimmäisen kerran lokakuussa 2020 Kansojen liigan ottelussa Romaniaa vastaan. Hän on pelannut vuoden 2025 loppuun mennessä 13 maaottelua, joissa hän on ollut neljä kertaa avauskokoonpanossa. Hän teki maalin marraskuussa 2024 Kansojen liigan ottelussa Sloveniaa vastaan.

## Lähteet
Todistusaineiston valikoiminen

**Todistusaineiston valikoiminen** eli **kirsikanpoiminta** (engl. cherry picking) on toimintaa, jossa viitataan yksittäisiin tapauksiin tai tietoihin, jotka näyttävät vahvistavan tietyn kannan, samalla kun jätetään huomiotta merkittävä osa asiaan liittyvistä ja samankaltaisista tapauksista tai tiedoista, jotka saattavat olla ristiriidassa kyseisen kannan kanssa. Toiminta voi olla tahallista tai tahatonta.

## Lähteet
Erik Thorstvedt

**Erik Thorstvedt** (s. 28. lokakuuta 1962 Stavanger) on norjalainen jalkapalloilija. Hän oli pelipaikaltaan maalivahti. Hän pelasi Norjan A-maajoukkueessa 97 maaottelua 1980- ja 1990-luvuilla.

Thorstvedt edusti kotimaassaan Vikingiä ja Tønsbergiä. Tämän jälkeen hän edusti Saksassa Borussia Mönchengladbachia vuosina 1985–1987, Ruotsissa IFK Göteborgia vuonna 1988 ja Englannissa Tottenham Hotspuria vuosina 1989–1996. Hän pelasi Saksan Bundesliigassa 12 ottelua ja Englannin Valioliigassa ja sitä edeltäneessä 1. divisioonassa 173 ottelua. Hän voitti FA Cupin vuonna 1991.

Thorstvedt pelasi Norjan alle 19- ja alle 21-vuotiaiden maajoukkueissa. Hän pelasi Norjan A-maajoukkueessa ensimmäisen kerran marraskuussa 1982 ystävyysottelussa Kuwaitia vastaan. Hän on pelasi kaikkiaan 97 A-maaottelua, joista viimeisen maaliskuussa 1996. Hän oli Norjan ykkösmaalivahti Los Angelesin olympialaisissa 1984 ja Yhdysvaltain MM-kilpailuissa 1994.

Thorstvedtin poika Kristian Thorstvedt on maajoukkuejalkapalloilija.

## Lähteet
Aperture

**Aperture** on brittiläisen laulaja-lauluntekijä Harry Stylesin kappale. Se julkaistiin 22. tammikuuta 2026 Erskine Recordsin ja Columbia Recordsin kautta Stylesin neljännen albumin *[[Kiss All the Time. Disco, Occasionally]]* ensimmäisenä singlenä. Styles kirjoitti kappaleen Kid Harpoonin kanssa, joka myös tuotti kappaleen.

Kappale nousi heti julkaisun jälkeen sekä Britannian singlelistan että Yhdysvaltain Billboard Hot 100 -listan kärkeen.

## Taustaa ja julkaisu
Styles julkisti neljännen albuminsa *[[Kiss All the Time. Disco, Occasionally]]* 15. tammikuuta 2026. Albumilla on 12 kappaletta, ja sen vastaavana tuottajana on toiminut Kid Harpoon. 

20. tammikuuta Styles julkisti, että ”Aperture” julkaistaan 23. tammikuuta. Päivä ennen julkaisua kappaleelle järjestettiin yhteensä 11 ennakkokuuntelutilaisuutta levykaupoissa. Kappaletta on tulkittu uuden musiikillisen aikakauden esittelyksi, sillä ”Aperture” tarkoittaa myös avautumista.

## Musiikkivideo
Kappaleen musiikkivideo julkaistiin Youtubessa 23. tammikuuta 2026. Video on saanut inspiraatiota elokuvasta *[[Dirty Dancing – kuuma tanssi]]* (1987) ja kappaleen ”Weapons of Choice” (2001) musiikkivideosta. 

## Vastaanotto
*[[New Musical Express|NME]]* hehkutti kappaleen hidasta rakentumista elektroniseen tyyliin ja sen euforisia house-piano elementtejä vertaillen kappaletta LCD Soundsystemiin. Lehti kutsui kappaletta yhdeksi Stylesin rohkeimmaksi ja vähiten tutuksi. *[[The Independent]]* -lehden Roisin O’Connor huomasi myös yhteentekevyydeen Robyniin ja LCD Soundsystemiin kehuen kappaleen läheistä laulutapaa. *[[Consequence of Sound|Consequencen]]* Paolo Ragusa kutsui kappaletta ”sykkiväksi tanssimusiikiksi Stylesin romanttisillä yläsävelillä”.

## Lähteet
John George Lambton

**John George Lambton**, Durhamin jaarli (1792–1840) oli englantilainen poliitikko.

Lambton valittiin jo 1813 parlamenttiin, jossa hän liittyi whig-puolueeseen ja sai pian huomiota puhetaitonsa ja myös radikaalisten mielipiteidensä vuoksi. Hän alkoi 1817 ajaa parlamenttiuudistusta. ja 1821 parlamentissa pitämässään suuressa puheessa hän vaati valtiollisen äänioikeuden laajentamista, yhtäläisiä vaalipiirejä, lahonneitten kauppaloiden edustusoikeuden poistamista ja muuta. Hän tuli 1830 Charles Greyn whig-ministeristön jäseneksi, ja juuri hän pääasiallisesti valmisti sen parlamentinparannusehdotuksen, joka hiukan muutettuna hyväksyttiin 1832. Hän kävi samana vuonna erityislähettiläänä Pietarissa, erosi seuraavana vuonna ministeristöstä tyytymättömänä sen kovakouraiseen Irlannin politiikkaan. Tämänkin jälkeen hän nautti kansansuosiota, ja whig-puolueen vasemmisto piti häntä pääministeriehdokkaana, mutta toisaalta hänen jyrkät mielipiteensä ja kiivas luonteensa saivat whig-puolueen johtavat henkilöt etääntymään hänestä. Varsinkin Henry Brougham siirtyi hänen vastustajakseen.

Lambton oli uudelleen hallituksen erityislähettiläänä Pietarissa 1835–1837, ja sen jälkeen 1838 hänet nimitettiin Kanadan kenraalikuvernööriksi. Samalla hän sai lähes yksinvaltiaan vallan saadakseen maassa puhjenneet levottomuudet loppumaan. Kun hallitus ei Broughamin juonittelujen takia hyväksynyt Lambtonin antamaa armahdusjulistusta, Lambton luopui virasta ja palasi Englantiin. Seuraavana vuonna 1839 hän esitti parlamentille kuuluisan selontekonsa *Report on the affairs of British North America*. Asiakirjassa esitettiin ensi kerran ne periaatteet, jotka sittemmin olivat Englannin siirtomaapolitiikan johtavia aatteita siirtomaiden itsehallinnon kehittämiseen nähden.

Siirtomaapoliittisen ohjelmansa vuoksi ja aktiivisesta osallistumisestaan parlamenttiuudistuksen aikaansaamiseksi hänet on luettu 1800-luvun merkittävien brittiläisten poliitikkojen joukkoon.

## Lähteet

## Aiheesta muualla
28 vuotta myöhemmin: Luutemppeli

**28 vuotta myöhemmin: Luutemppeli** () on vuonna 2026 ensi-iltansa saanut Nia DaCostan ohjaama ja Alex Garlandin käsikirjoittama post-apokalyptinen kauhuelokuva. Se on *[[28 päivää myöhemmin]]* -elokuvasarjan neljäs osa, sekä jatko-osa elokuvalle *[[28 vuotta myöhemmin]]* (2025). Elokuvan pääosia esittävät Ralph Fiennes, Jack O’Connell, Alfie Williams, Erin Kellyman ja Chi Lewis-Parry.

*28 vuotta myöhemmin: Luutemppeli* sai ensi-iltansa tammikuussa 2026. Se on saanut positiivisen vastaanoton.

## Näyttelijät

## Lähteet

## Aiheesta muualla
* Virallinen sivusto 
*
Lami

**Lami** tarkoittaa muun muassa seuraavia:

* Lami, kaupunkialue Fidžissä

## Sukunimi
* Eugène Lami (1800–1890), ranskalainen taidemaalari
* Stanislas Lami (1858–1944), ranskalainen kuvanveistäjä ja taidekirjailija
Eugène Lami

**Eugène ”Louis” Lami** (1800–1890) oli ranskalainen taidemaalari. Hän oli Antoine-Jean Gros’n ja Horace Vernet’n oppilas. Hän oli monipuolinen ja laajalti matkustellut taiteilija, joka maalasi sota- ja historiamaalauksia sekä aikansa hienoston elämää esittäviä kuvia. Hän oli suosittu akvarellisti ja piirtäjä. Hän työskenteli kirjojen kuvittajana ja julkaisi kivipiirroksia.

## Maalauksia

Eugène Louis Lami - Opening of the Great Exhibition, 1 May 1851 - Google Art Project.jpg|Lontoon maailmannäyttelyn avajaiset 1. toukokuuta 1851.
Lami couple.jpg|Halaileva pariskunta


## Lähteet

## Aiheesta muualla
HMG-KoA-lyaasi

**HMG-KoA-lyaasi** on lyaaseihin kuuluva entsyymi, joka katalysoi hydroksimetyyliglutaryylikoentsyymi-A:n hajottamista asetoetikkahapoksi ja asetyylikoentsyymi-A:ksi. Entsyymiä esiintyy niin aitotumaisissa kuin esitumaisissakin eliöissä, ja se osallistuu rasvahappojen ja aminohappojen aineenvaihduntaan. HMG-KoA-lyaasin EC-numero on EC 4.1.3.4.

## Rakenne ja toiminta
HMG-KoA-lyaasi on rakenteeltaan kahdesta samanlaisesta alayksiköstä koostuva dimeeri. Ihmisen entsyymissä yhden alayksikön molekyylimassa on noin 33–34,5 kDa. Entsyymi vaatii toimiakseen kahdenarvoisen kationin, joka on useimmiten magnesiumioni, mutta voi olla myös mangaani-ioni. HMG-Koa-lyaasi osallistuu ketogeneesin ja aminohappo leusiinin aineenvaihduntaan. Entsyymin inhibiittoreita ovat esimerkiksi hydroksimetyyliglutaryylikoentsyymi-A:ta läheisesti muistuttava hydroksiglutaryylikoentsyymi-A, asetoetikkahappo ja gallushappo. Eläimissä HMG-KoA-lyaasia esiintyy erityisesti maksassa. Ihmisellä on HMG-KoA-lyaasista kolme isotsyymiä, yksi mitokondrioidds, yksi peroksisomeissa ja yksi sytosolissa. Peroksisomien ja sytosolin isotsyymien toimintaa ei tunneta kovin hyvin.

HMG-KoA-lyaasin katalyyttisesti keskeisiä aminohappoja ovat arginiini, asparagiinihappo, glutamiinihappo ja kaksi histidiiniä. Entsyymin katalysoiman reaktion mekanismin ensimmäisessä vaiheessa entsyymi ottaa vastaan protonin hydroksimetyyliglutaryylikoentsyymi-An hydroksyyliryhmältä. Seuraavassa vaiheessa tapahtuu käänteinen aldolireaktio ja hapen elektronipari muodostaa kaksoissidoksen hiiliatomiin. Samalla kahden hiiliatomin välinen sidos katkeaa ja tuotteena muodostuu asetoetikkahappoa ja asetoasetyylikoentsyymi-A:n anioni. Tämä anioni ottaa vastaan protonin vesimolekyyliltä, jolloin muodostuu asetyyli-koentsyymi-A:ta.

HMG-KoA-lyaasin puutos on harvinainen perinnöllinen sairaus, jonka seurauksena on asidoosi, jossa 3-hydroksimetyyliglutaarihapon pitoisuudet ovat kohonneet ja potilailla on hypoglykemia eli poikkeuksellisen matala verensokeripitoisuus. Oireina ovat muun muassa huonovointisuus, heikkous, hypotermia, hepatomegalia, joko makra- tai mikrokefalia ja kehityksen hidastuminen.

## Lähteet
Tianjinin yliopisto

**Tianjinin yliopisto** (; , lyhennys **TU**) on kiinalainen julkinen yliopisto, joka toimii  Tianjinssa. Oppilaitos on perustettu vuonna 1895 nimellä Peiyangin yliopisto. Nykyinen nimi on vuodelta 1951. Yliopistolla on kaksi kampusaluetta: Weijin Roadin kampus ja Peiyangyuanin kampus.

Opiskelijoita on runsas 41&nbsp;000. Akateeminen vuosi kestää syyskuulta heinäkuulle. Opetusta annetaan kiinan ja englannin kielillä.

Yliopisto lukeutuu Kiinan yliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa sijaluokkaan 101-150. Tieteenaloja, joissa yliopisto on menestynyt kansainvälisesti vertaillen erityisen hyvin, ovat kemiantekniikka (tieteenalakohtainen ARWU-maailmanlistan 2025 listasijoitus 2.), instrumenttitiede ja -tekniikka (10.), energiatiede ja -tekniikka (10.) sekä meritekniikka (11.). Yhdysvaltalainen U.S. News luokitteli sen kemian alalla maailman 7. parhaaksi yliopistoksi.

Yhdysvaltain puolustusministeriö (DoD) on pitänyt Tianjinin yliopistoa turvallisuusuhkana.

## Lähteet

## Aiheesta muualla
Dalianin teknillinen yliopisto

**Dalianin teknillinen yliopisto** (; , lyhenne **DUT**) on kiinalainen julkinen yliopisto, joka toimii Liaoningin maakunnan Dalianissa. Yliopistolla on kolme kampusta Dalianissa (Lingshui - pääkampus, Yuzhong ja Itäinen kampus) ja kolme opetus- tai liintännäistä sairaalaa, jonka lisäksi on neljä etäkampusta.

Oppilaitos tulkitsee perustamisajankohdakseen vuoden 1949, jolloin Dalianin yliopiston teknillinen korkeakoulu sai alkunsa. Vuonna 1950 se sai itsenäisen korkeakoulun aseman ja vuonna 1988 nykyisen nimensä. Oppilaitos tuli vuonna 1960 Kiinan opetusministeriön ohjaukseen ja on toiminut vuodesta 2003 suoraan Kiinan kommunistisen puolueen alaisuudessa.  

Opiskelijoita on runsas 49&nbsp;200. Yliopisto lukeutuu Kiinan yliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa sijaluokkaan 151-200. Tieteenaloja, joissa yliopisto on menestynyt kansainvälisesti vertaillen erityisen hyvin, ovat meritekniikka (tieteenalakohtainen ARWU-maailmanlistan listasijoitus 3.),  yhdyskuntatekniikka ja kemiantekniikka (molempien listasijoitus 11.).


Lingxi Library.JPG|Lingxin kirjasto.
DUT library.jpg|Toinen DUT:n yliopistokirjastoista.

## Lähteet

## Aiheesta muualla
Sigy-en-Bray

**Sigy-en-Bray** on kunta Pohjois-Ranskassa Seine-Maritimen departementissa Normandian alueella. Se sijaitsee Andellejoen varrella, noin 57 kilometriä Dieppen kaupungista kaakkoon.

Saint-Martinin kirkko on entinen 1000-luvun luostarikirkko. Luostari perustettiin Gournayn herra Hugo I:n määräyksestä vuonna 1040. Tuon ajan luostarikirkosta on jäljellä vain keskilaiva, jolle rakennettiin 1200-luvulla kuori ja länsijulkisivu. Kirkkoa uudistettiin 1400-luvulla, jolloin rakennettiin myös kellotorni.

## Lähteet

## Aiheesta muualla
Tongji-yliopisto

**Tongji-yliopisto** (; , lyhennys **TJU**) on kiinalainen julkinen yliopisto, joka toimii Shanghaissa. Oppilaitos on saanut alkunsa vuonna 1907 Tongjin saksalaisena lääketieteellisenä oppilaitoksena. Yliopistolla on neljä kampusaluetta ja kuusi yliopistosairaalaa.

Opetusta annetaan kiinan, englannin ja saksan kielillä. Lukuvuosi kestää syyskuusta heinäkuulle. Yliopistolla on kokoaikaisia opiskelijoita noin 39&nbsp;800 (toisen lähteen mukaan  yli 50&nbsp;000) ja opetushenkilökuntaa oli noin 2&nbsp;800 (yli 4&nbsp;200).

Yliopisto on suoraan Kiinan opetusministeriön ohjauksessa ja lukeutuu Kiinan yliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa sijaluokkaan 101-150. 
Tieteenaloja, joissa yliopisto on menestynyt kansainvälisesti vertaillen erityisen hyvin, ovat yhdyskuntatekniikka (tieteenalakohtainen ARWU-maailmanlistan 2025 listasijoitus 1.), liikenteen tiede ja tekniikka (5.), kaukokartoitus (10.) sekä ympäristötiede ja -tekniikka (12.). Myös yhdysvaltalaisen U.S. News & World Reportin mukaan Tongji-yliopisto olisi maailman johtava yhdyskuntatekniikan opinahjo ja ympäräristötekniikassakin maailmanlistan sijalla 4.

## Lähteet

## Aiheesta muualla
Vicente (nimi)

**Vicente** on miehen etunimi.

Nimi on espanjan- tai portugalinkielinen muoto latinalaisperäisestä *[[Vincent (nimi)|Vincent]]*-nimestä.

## Tunnettuja Vicente-nimisiä

* Vicente Aleixandre (1898–1984), espanjalainen runoilija
* Vicente Álvarez Areces (1943–2019), espanjalainen poliitikko
* Vicente Amigo (s. 1967), espanjalainen kitaristi
* Vicente Aranda (1926–2015), espanjalainen elokuvaohjaaja
* Vicente Blasco Ibáñez (1867–1928), espanjalainen kirjailija
* Vicente Bokalic Iglic (s. 1952), argentiinalainen roomalaiskatolinen piispa
* Vicente Rodrigo Cisneros Durán (1934–2017), ecuadorilainen roomalaiskatolinen arkkipiispa
* Vicente Costa (s. 1947), maltalais-brasilialainen roomalaiskatolinen piispa
* Vicente Coves (s. 1982), espanjalainen kitaristi
* Vicente de Lima (s. 1977), brasilialainen pikajuoksija
* Vicente del Bosque (s. 1950), espanjalainen jalkapalloilija
* Vicente Engonga (s. 1965), espanjalainen jalkapalloilija
* Vicente Feola (1909–1975), brasilialainen jalkapallovalmentaja
* Vicente Fox (s. 1942), meksikolainen poliitikko
* Vicente García Bernal (1929–2017), meksikolainen roomalaiskatolinen piispa
* Vicente Gonzalez (s. 1967), yhdysvaltalainen poliitikko
* Vicente Guaita (s. 1987), espanjalainen jalkapalloilija
* Vicente Ramón Hernández Peña (1935–2018), venezuelalainen roomalaiskatolinen piispa
* Vicente Huidobro (1893–1948), chileläinen runoilija
* Vicente Iborra (s. 1988), espanjalainen jalkapalloilija
* Vicente Jiménez Zamora (s. 1944), espanjalainen roomalaiskatolinen piispa
* Vicente Carlos Kiaziku (s. 1957), angolalainen roomalaiskatolinen piispa
* Vicente Lusitano, portugalilainen 1500-luvun säveltäjä
* Vicente Macanan Navarra (s. 1939), filippiiniläinen roomalaiskatolinen piispa
* Vicente Angelo José Marchetti Zioni (1911–2007), brasilialainen roomalaiskatolinen arkkipiispa
* Vicente Fermín Márquez y Carrizosa (1811–1887), meksikolainen roomalaiskatolinen piispa
* Vicente Mejía Colindres (1878–1966), hondurasilainen poliitikko
* Vicente Riva Palacio (1832–1896), meksikolainen kenraali
* Vicente (Vicente Rodríguez Guillén, s. 1981), espanjalainen jalkapalloilija
* Vicente Saldivar (1943–1985), meksikolainen nyrkkeilijä
* Vicente Sardinero (1937–2002), espanjalainen baritoni
* Vicente Sánchez (s. 1979), uruguaylainen jalkapalloilija
* Vicente Juan Segura (1955–2024), espanjalainen roomalaiskatolinen piispa
* Vicente Tosta (1886–1930), hondurasilainen sotilasjohtaja
* Vicente Trueba (1905–1986), espanjalainen maantiepyöräilijä
* Vicente Matías Vuoso (s. 1981), argentiinalais-meksikolainen jalkapalloilija
* Vicente Zeballos (s. 1963), perulainen poliitikko
* Vicente Joaquim Zico (1927–2015), brasilialainen roomalaiskatolinen arkkipiispa

## Lähteet
Espanjan valtion ilmatieteen laitos

**Espanjan valtion ilmatieteen laitos** (, lyhenne: AEMet) on Espanjan kansallinen ilmatieteellinen tutkimus- ja palvelulaitos. 

Nykyinen AEMet on perustettu vuonna 2008, mutta kansallisen ilmatieteellisen tutkimustyön ja sääpalvelun historia on Espanjassa pidempi. Vuonna 1887 perustettu Espanjan ilmatieteellinen keskuslaitos (Instituto Central Meteorológico) ja sitä 1978 seurannut kansallinen ilmatieteellinen laitos (Instituto Nacional de Meteorología) edelsivät nykyistä organisaatiota.


El Instituto Central Meteorológico en 1927.png|Instituto Central Meteorológicon meteorologisen observatorion säähavaintokojuja ja radiomasto (sanomalehtikuva vuodelta 1927).
Delegación Territorial de la AEMET en Cantabria.jpg|Cantabrian aluetoimipiste.
Agencia Estatal de Meteorologia (Vila Olimpica).JPG|AEMetin toimipiste Barcelonan olympiakylässä (Vila Olímpica del Poblenou).
Puig d'Arques, weather radar tower.JPG|Säätutkatorni Katalonian Puig d'Arquesissa.
AEMet Izaña 2022 001.jpg|AEMetin Izañan ilmatieteellisen observatorion (Observatorio Atmosférico de Izaña) havaintolaitteita Teneriffan saarella, Teiden tulivuoren koillispuolella.
Izaña tour 2023 53.jpg|AEMetin Izañan ilmatieteellisen observatorion havaintolaitteita.
AEMet Izaña 2022 020.jpg|AEMetin Izañan ilmatieteellisen observatorion säteilymittareita.
Izaña tour 2023 55.jpg|AEMetin Izañan ilmatieteellisen observatorion toimitilaa (katolla säteilymittareita).

## Lähteet

## Aiheesta muualla

* AEMETin sivusto  (aemet.es)
Karjaan kaupunginvaltuusto

**Karjaan kaupunginvaltuusto** oli Uudenmaan maakunnassa sijainneen Karjaan kaupungin ylin päättävä elin. Kaupunginvaltuustossa oli 35 paikkaa. Valtuuston suurin puolue oli Suomen ruotsalainen kansanpuolue, jolla oli hallussaan seitsemäntoista paikkaa valtuuston viimeisellä kaudella 2005–2008. Valtuuston toiminta lakkasi 1. tammikuuta 2009 Karjaan yhdistyttyä yhdessä Tammisaaren kaupungin ja Pohjan kunnan kanssa uudeksi Raaseporin kaupungiksi.

Silloisen kuntamuodon mukaisesti valtuuston nimi oli aiemmin vuoteen 1977 asti kauppalanvaltuusto. Karjaan hallinnon alle kuului kuntaliitoksen myötä Karjaan maalaiskunta vuodesta 1969.

## Koostumus vaaleittain

Suomen Keskusta asetti ehdokkaita Karjaalla vuosien 1976–1996 aikana jokaisissa kuntavaaleissa, mutta ei saanut yhtäkään paikkaa valtuustoon. Ehdokkaita asettaneista ilman paikkoja jäivät myös Suomen Maaseudun Puolue vuosina 1980–1992, Suomen Kristillinen Liitto vuosina 1984 ja 1988, kokoomus vuonna 1992 ja Perustuslaillinen oikeistopuolue vuonna 1976.

## Valtuutetut
### Kausi 2005–2008
Karjaan viimeiseksi jääneeseen kaupunginvaltuustoon valittiin vuoden 2004 vaaleissa seuraavat jäsenet:

## Katso myös
*Raaseporin kaupunginvaltuusto

## Lähteet
*
*
*
*
*
*
*
*

### Viitteet
Access Point Name

**Access Point Name** eli **APN** on yhdyskäytävän nimi matkapuhelinverkon ja muun verkon, yleensä julkisen internetin, välillä. Nimen mukaan tunnistetaan tarvittavat tietoyhteyden asetukset.

Useimmissa kännyköissä useimpien operaattoreiden APN asetukset ovan sisäänrakennettuja eli asetus löytyy automaattisesti.

## Lähteet
La Motte

**La Motte** tai **de La Motte** tarkoittaa muun muassa seuraavia:

## Sukunimi
* Jeanne-Marie Bouvier de la Motte-Guyon eli Madame Guyon (1648–1717), ranskalainen katolinen kristitty mystikko ja kirjailija
* Jeanne de La Motte, oik. Jeanne de Valois-Saint-Rémy (1756–1791), ranskalainen seikkailijatar
* Friedrich de la Motte Fouqué (1777–1843), saksalainen runoilija
* Antoine Houdar de La Motte (1672–1731), ranskalainen kirjailija, näytelmäkirjailija
* Anders de la Motte (s. 1971), ruotsalainen rikos- ja toimintakirjailija
* De la Motte, ranskalainen aatelissuku

## Muut
* Isle La Motte, kunta (town) ja saari Yhdysvalloissa Vermontin osavaltiossa
* La Motte-du-Caire, kunta Ranska
* La Motte-Ternant, kunta Ranskassa
* La Motte Picquet -luokka, Ranskan laivaston vuoden 1912 laivasto-ohjelmaan sisällytetty kymmenen niin kutsutun nopean kevyen tiedusteluristeilijän luokka
* FS La Motte-Picquet (1924), Ranskan laivaston 1920-luvun alussa valmistunut Duguay-Trouin-luokan kevyt risteilijä
* FS La Motte-Picquet (D645), Ranskan laivaston 1988 palvelukseen otettu Georges Leygues -luokan monitoimifregatti
Duguesclin (1807)

**Duguesclin** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 24. huhtikuuta 1804 Antwerpenistä, missä köli laskettiin heinäkuussa. Alus laskettiin vesille 20. kesäkuuta 1807 ja otettiin palvelukseen 24. heinäkuuta. Se siirrettiin syyskuussa Vlissingeniin varusteltavaksi ja valmistui maaliskuussa 1808.

## Palvelus
Alus luovutettiin 1. elokuuta 1814 Ranskalle, joka sijoitti sen Scheldtin laivueen divisioonaansa. Se saapui 6. lokakuuta Brestiin. Alus todettiin käyttökelvottomaksi kesäkuussa 1818 ja siirrettiin Lorientiin proomuksi. Se määrättiin romutettavaksi 11. tammikuuta 1820.

## Lähteet
*

### Viitteet
An-196 Ljutyi

**An-196 Ljutyi** (, suom. 'helmikuu') on ukrainalaisen Antonovin suunnittelema pitkän kantaman hyökkäyslennokki. 

Lennokin siipiväli on 6,7 metriä ja pituus 4,4 metriä. Lentoonlähtöpaino on 250–300 kilogrammaa ja räjähdekuorma voi olla 50–75 kg. Lentomatka voi olla yli 1&nbsp;000 km. Ukrainan asevoimat on käyttänyt sitä Venäjän hyökkäyssodassa (2022–) esimerkiksi iskiessään Venäjällä sijaitseviin asevarikoihin, asetehtaisiin, lentotukikohtiin ja öljynjalostamoihin.

Lennokeilla iskettiin Saratovin öljynjalostamoon vuonna 2024, Teboilin emoyhtiö Lukoilin hallinnassa olevaan öljynporauslauttaan pohjoisella Kaspianmerellä joulukuussa 2025 ja öljynjalostamoon Uhtan kaupungin lähellä helmikuussa 2026.

29. maaliskuuta 2026, Suomen Ilmavoimat ilmoitti tunnistaneen Kouvolan lähelle pudonneen lentolaitteen ukrainalaiseksi An-196-drooniksi. Ilmavoimien mukaan Hornet-ohjaaja oli seurannut droonin lentoa Suomen puolella. Torjuntatulta ei käytetty oheisvahinkojen välttämiseksi, ja laite törmäsi lopulta maahan.

## Katso myös
* Fire Point FP-1
* Aeroprakt A-22

## Lähteet
Jeanne de Valois-Saint-Rémy

**Jeanne de Valois-Saint-Rémy** eli **Jeanne de La Motte** (1756–1791) oli ranskalainen seikkailijatar ja päähenkilönä kuuluisassa häväistysjutussa "kaulakoristejutussa" ( Pariisissa vähän ennen Ranskan vallankumousta. Tapahtumien vuoksi hovin ja kuninkuuden arvo kärsi.

Kardinaali Louis de Rohan oli menettänyt kuninkaallisten suosion, mutta koetti eri tavoin palauttaa asemansa. Tilannetta hyödyntäen petkuttaja, kreivitär La Motte, uskotteli kardinaalille voivansa hankkia hänelle kuningatar Marie-Antoinetten suosion, toimitti hänelle väärennettyjä kirjeitä kuningattarelta ja järjesti yöllisen kohtauksen Versailles’n puistossa, jossa muuan hänen avustajansa näytteli kuningattaren osaa. Kun de la Motte oli saanut kardinaalin houkutelluksi hankkimaan kuningatarta varten kalliin jalokivikaulakorun 1785, jota sen tekijät, pariisilaiset kultaseppät, olivat aiemmin turhaan tarjonneet Marie-Antoinettelle. Kuningatar tulisi muka vähissä erin salaa maksamaan hinnan, jonka suorittamisesta kardinaali meni takuuseen. Saatuaan korun käsiinsä kreivitär myi jalokivet. Kun maksua ei kuulunut, kultasepät kääntyivät kuninkaallisten puoleen. Kardinaali vangittiin, mutta Pariisin parlamentti vapautti hänet 1786 ja vahvisti siten kuningattaresta liikkuvia kielteisiä huhuja. Kreivitär tuomittiin häpeärangaistukseen ja elinkautiseen vankeuteen, hänen apulaisensa pääsivät vähemmällä, ja juttuun sekaantunut tunnettu seikkailija Alessandro Cagliostro eli Joseph Balsamo vapautettiin.

J. W. von Goethe käsittelee tapausta huvinäytelmässään *Der Groß-Cophta*.

## Lähteet

## Aiheesta muualla
Belek (Turkmenistan)

**Belek** on taajama Balkanin maakunnan Türkmenbaşyn piirikunnassa Turkmenistanissa. Se sijaitsee Türkmenbaşyn laakion eteläreunalla 80 kilometriä Türkmenbaşyn kaupungista itään. Vuoden 2022 väestönlaskennan mukaan taajamassa oli 1&nbsp;720 asukasta.

Belek sai taajaman statuksen vuonna 1993. Sen kautta kulkee Aşgabatin ja Türkmenbaşyn välinen maantie ja rautatie sekä useita öljy- ja kaasujohtoja. Taajamassa toimii uuden maakaasun vientiin tarkoitetun putkijohdon pumppuasema.

## Lähteet
Liisa Pänttäjä

**Liisa Annikki Pänttäjä** (s. 18. helmikuuta 1956 Kemin mlk) on suomalainen näyttelijä.

## Elämä ja ura
Liisa Pänttäjä syntyi maanviljelijä Sulo Pänttäjän ja Helmi Tomperin perheeseen. Suoritettuaan ylioppilastutkinnon hän kävi Teatterikorkeakoulun 1976–1980. Hän näytteli Teatteri 41:ssä vuosina 1980–1982, minkä jälkeen hän aloitti Kuopion kaupunginteatterissa vuonna 1983.

Pänttäjän näyttämötaiteellisia suorituksia olivat muun muassa Martha (*[[Kuka pelkää Virginia Woolfia?]]*), Juulia (*[[Tohvelisankarin rouva]]*), Elisabeth Proctor (*Noitavaino*) ja Irma (*Parveke*). Hän dramatisoi ja ohjasi kappaleen *Hiiren virneet* Kuopion kaupunginteatteriin vuonna 2000.

Pänttäjä näytteli Meerin roolin Åke Lindmanin televisiosarjassa *[[Kiinnisidottu]]* (1994) ja kampaamon asiakkaan roolin Johanna Vuoksenmaan komediassa *[[70 on vain numero]]* (2021).

## Lähteet
* 

### Viitteet
Apeshit

**Apeshit** (tyyliteltynä isoilla kirjaimilla) on yhdysvaltalaisten laulaja Beyoncén ja räppäri Jay-Z:n muodostaman The Carters -superduon kappale. Kappaleen on kirjoittanut duon lisäksi Pharrell Williams sekä Quavo ja Offset. ”Apeshit” julkaistiin 16. kesäkuuta 2018 duon yhteisalbumin *[[Everything Is Love]]* ainoana singlenä.

Kappaleen musiikkivideo kuvattiin Louvressa, Pariisissa. ”Apeshit” sai vuoden 2018 MTV Video Music Awards -musiikkigaalassa kahdeksan ehdokkuutta mukaan lukien vuoden musiikkivideon palkinnon ehdokkuuden sekä parhaan musiikkivideon Grammy-ehdokkuuden vuoden 61. Grammy-gaalassa.

## Vastaanotto
NPR:n Otis Hart kutsui kappaletta yhdeksi tarttuvimmiksi kappaleiksi, jota julkaistiin vuonna 2018, ja lisäsi, että kappale lunastaa mahtipontisuutensa jo ensimmäisellä kuuntelulla. *[[Rolling Stone]]* -lehden Kory Grow kuvaili kappaletta agressiiviseksi. Simon Reynolds mainitsi kappaleen esimerkkinä Auto-Tunen jatkuvasta käytöstä nykymusiikissa todeten, että Beyoncén hyppäävän trap-aallon kyytiin.

Joulukuussa 2018 *[[Billboard]]* sijoitti ”Apeshitin” vuoden 27. parhaaksi kappaleeksi. *[[Pitchfork]]illa* kappale oli sijalla 85 ja *Rolling Stone* nimesi kappaleen vuoden 24. parhaaksi. *[[The Guardian]]* sijoitti vuoden lopun listallaan kappaleen sijalle 21, ja *[[The Village Voice]]* sijalle 14.

## Vaikutus
Louvre on kertonut, että vuonna 2018 museossa vieraili yli 50% enemmän alle 30-vuotiaita pariskunnan museossa kuvamaan musiikkivideon ansiosta. Museo on luonut myös opastetun kierroksen, joka keskittyy ”Apeshit” -musiikkivideolla nähtäviin teoksiin.

## Lähteet
Krushers of the World

**Krushers of the World** on thrash metal -yhtye Kreatorin kuudestoista studioalbumi. Albumi julkaistiin 16. tammikuuta 2026 ja sen julkaisusta vastasi Nuclear Blast.

## Kappaleet

#
#
#
#
#
#
#
#
#
#

## Kokoonpano

* Mille Petrozza – laulu, kitara
* Sami Yli-Sirniö – kitara, taustalaulu
* Frédéric Leclercq – basso, taustalaulu
* Ventor – rummut

## Arvostelut

* Kaaoszine: 
* V2.fi: 

## Lähteet
Voipuanjärvi

**Voipuanjärvi** on saareton järvi Puolangalla. Järvi sijaitsee Puolangan eteläosassa ja sen pinta-ala on noin yhden neliökilometrin. Etäisyys Kajaanista on 36 kilometriä pohjoiseen ja Puolangan kirkonkylältä 33 kilometriä etelään.

## Maantiede
Voipuanjärven ulottuvuus kaakosta luoteeseen on noin 2,2 kilometriä. Järven rantaviiva on 5&nbsp;619 metriä pitkä. Nimettyjä niemiä on Tervaniemi lännessä ja Kuikkaniemi pohjoisessa. Yli kymmenen metrin Voipuanjärvi yltää eteläpuoliskolla ja pohjoisessa. Syvänteiden yhteenlaskettu osuus järven pinta-alasta on seitsemisen prosenttia. Vettä kymmentä metriä syvempänä on vain noin 0,27 prosenttia järven vesitilavuudesta.

Voipuanjärven rannalla on jonkin verran vapaa-ajan asutusta, joihin pääsee maantietä 19093 pitkin. Rannoilla tai niiden läheisyydessä on soita, kuten Kuohunsuo ja Kurkisuo.

Voipuanjärven itäosaan laskee Tulijoki pohjoisesta. Lasku-uoma on Välijoki, joka alkaa etelästä ja virtaa länteen Keskinen-järveen.

Voipuanjärven vesitilavuus on 4&nbsp;074&nbsp;000 kuutiometriä. Sen ekologinen tila on erinomainen.

Voipuanjärvi (59.354.1.003) kuuluu Tulijoen valuma-alueeseen (59.354), joka on kolmannen jakovaiheen vesistö Oulujoen vesistössä (59). Toinen jakovaihe on Kivesjärven valuma-alue (59.35) ja ensimmäinen jakovaihe on Oulujärven alue (59.3). Voipuanjärvi on laajin Tulijoen valuma-alueen 25 järvestä. Sitä seuraa Keskinen.

## Lähteet
Kirkkolampi (Parikkala)

**Kirkkolampi** on rantaviivaltaan monimuotoinen järvi Parikkalassa. Sen pinta-ala on noin 70 hehtaaria. Etäisyys Imatralta on 93 kilometriä koilliseen.

## Maantiede
Kirkkolammen ulottuvuus etelästä pohjoiseen on noin 2,1 kilometriä. Leveys vaihtelee voimakkaasti, suurimmillaan se on Hullerinniemen kohdalla, noin 700 metriä. Lahtia ovat Lamminpohja, josta siirrytään Kiikansalmea pohjoiseen, jossa on suultaan hyvin avonainen Uitunlahti viimeisimpänä. Kirkkolammen syvin kohta, runsaat yksitoista metriä, sijaitsee aivan etelässä.

Kirkkolammen saariluku on yksi. Saari sijaitsee järven itäisimmässä osassa ja sen pinta-ala on noin 130 neliömetriä. Uukuniemen kirkonkylä sijaitsee järven itäpuolella. Kirkkolampea kiertää maantie 4021, joka pohjoisessa tulee aivan järveen kiinni.

Kirkkolammen vesitilavuus on 3&nbsp;681&nbsp;000 kuutiometriä. Sen ekologinen tila on hyvä.

Kirkkolampi (04.391.1.025) kuuluu Pyhäjärven alueeseen (04.391), joka on kolmannen jakovaiheen vesistö Vuoksen vesistössä (04). Toinen jakovaihe on Pyhäjärven reitin valuma-alue (04.39) ja ensimmäinen jakovaihe on Oriveden–Pyhäselän alue (04.3). Kirkkolampi on neljänneksi laajin Pyhäjärven alueen 53 järvestä. Selkeästi laajin on Pyhäjärvi.

## Lähteet
Sotaristi (Norja)

**Sotaristi** () on norjalainen sotilasansiomerkki, joka perustettiin vuonna 1941 kuningas Haakon VII:n käskystä. Se on Norjan korkein mahdollinen kunnianosoitus ja sitä myönnetään tunnustuksena poikkeuksellisesta urheudesta tai johtajuudesta toisen maailmansodan aikana. Sitä voidaan jakaa myös siviileille sodan aikana poikkeuksellisista ansioista. Saajan ei tarvitse olla Norjan kansalainen, ja kunniamerkki voidaan myöntää myös postuumisti.

Kunniamerkkiä jakaa Norjan hallitsija.

Kunniamerkkiä myönnetään yhdessä luokassa ja sen nauha noudattelee Norjan lipun värejä:

*  kunniamerkin nauha

Kunniamerkin nauhaan voidaan tarvittaessa lisätä miekkoja, mikäli sen jo kerran saanut ansioituu vastaavalla tavalla uudestaan. Tämä on kuitenkin hyvin harvinaista.

## Lähteet
James Lancaster

**James Lancaster** (noin 1555 – 1618) oli englantilainen merenkulkija. Teki 1591-1894 ensimäisen englantilaisen Itä-Intian-retken, josta välittömänä seurauksena oli Englannin Itä-Intian kauppaseuran perustaminen. Hän johti ensimäistä kauppaseuran toimeenpanemaa kauppamatkaa 1601-1603. Palattuaan rikkaine maustelasteineen hän sai knight-arvon. Hänen neuvostaan lähetettiin Henry Hudson etsimään Luoteisväylää.

## Lähteet

## Aiheesta muualla
Leocadie Gerlach

**Vilhelmine Leocadie Theresia Gerlach** (o.s. **Bergnehr**; 26. tammikuuta 1826 Tukholma – 13. syyskuuta 1919 Kööpenhamina) oli ruotsalaissyntyinen tanskalainen oopperalaulaja, äänialaltaan mezzosopraano. Hän aloitti uransa Tanskan kuninkaallisessa teatterissa vuonna 1845 ja oli kahden vuosikymmenen ajan sen johtavia laulajia. Gerlach ajautui kuitenkin riitoihin teatterin johdon kanssa, koska kuningas Fredrik VII kutsui hänet usein esiintymään hoviinsa, mikä johti äkillisiin ohjelmiston muutoksiin teatterissa. Lopetettuaan teatterissa Gerlach työskenteli laulunopettajana.
## Lähteet

## Aiheesta muualla
Gerlach

**Gerlach** on seuraavien henkilöiden sukunimi:

* Ernst Ludwig von Gerlach (1795–1877), preussilainen konservatiivinen poliitikko
* Leocadie Gerlach (1826–1919), tanskalainen oopperalaulaja
* Leopold von Gerlach (1790–1861), preussilainen kenraali
* Manfred Gerlach (1928–2011), saksalainen poliitikko
Elna Gistedt

**Elna Gistedt** (26. tammikuuta 1895 Tukholma – 26. lokakuuta 1982 Tukholma) oli ruotsalainen näyttelijä.
## Lähteet

## Aiheesta muualla
Gösta Kjellertz

**Karl Gösta Kjellertz** (26. tammikuuta 1912 Tukholma – 2. huhtikuuta 1984 Malmö) oli ruotsalainen oopperalaulaja, äänialaltaan baritoni. Hän työskenteli vuosina 1935–1942 Kuninkaallisessa oopperassa, 1942–1946 Oscarsteaternissa ja 1952–1969 Stora Teaternissa. Lisäksi hän teki vierailuja tanskalaisille ja norjalaisille näyttämöille sekä esiintyi joissakin elokuvissa.
## Lähteet

## Aiheesta muualla
Joseph Lancaster

**Joseph Lancaster** (1778 – 1838 New York, Yhdysvallat) oli brittiläinen kasvatusopillinen kirjailija ja Bell–Lancaster-menetelmän toinen keksijä. Hän avasi 1798 Lontoossa köyhille lapsille maksuttoman koulun, jossa hän käytti tätä uutta opetustapaa. Saatuaan runsasta rahallista tukea hän perusti omia koulutaloja ja avasi 1805 normaalikoulun opettajien valmistamista varten. Samaan aikaan hän luentomatkoilla selvitti uuden menetelmän etuja, ja pian ryhdyttiin eri tahoilla Englannissa kokeilemaan vuoro-opetusmenetelmällä. Lancaster koetti sittemmin sovittaa sitä korkeampaankin opetukseen, mutta epäonnistui ja teki vararikon. Käytyään Etelä-Amerikassa hän siirtyi Yhdysvaltoihin ja kuoli New Yorkissa 1838. Hän esitteli menetelmäänsä kirjoissaan *Improvements in education* ja *British system of education*.

## Lähteet

## Aiheesta muualla
Gerda Neumann

**Gerda Neumann** (14. joulukuuta 1915 – 26. tammikuuta 1947) oli tanskalainen näyttelijä ja laulaja. Hän oli 1930-luvulla suosittu kabaree- ja revyyesiintyjä veljensä Ulrikin kanssa. Neumann esiintyi myös seitsemässä elokuvassa. Hän sai surmansa tammikuussa 1947 Kööpenhaminassa sattuneessa lento-onnettomuudessa, jossa kuolivat myös Ruotsin perintöprinssi Kustaa Aadolf ja yhdysvaltalainen näyttelijä Grace Moore.
## Lähteet
Thomas Östros

**Thomas Östros** (s. 26. tammikuuta 1965) on ruotsalainen sosiaalidemokraattinen poliitikko. Hän on toiminut valtiopäiväedustajana vuosina 1994–2012, apulaisvaltiovarainministerinä 1996–1998, opetusministerinä 1998–2004 ja elinkeinoministerinä 2004–2006. Koulutukseltaan hän on ekonomisti. Poliittisen uransa jälkeen hän on työskennellyt pankkialalla.
## Lähteet

## Aiheesta muualla

* Ruotsin valtiopäivät
Norjan kansanäänestys monarkiasta 1905

**[[Norja|Norjassa]] järjestettiin kansanäänestys monarkiasta** 12.–13. marraskuuta 1905. Kansanäänestyksen tuloksena tanskalainen prinssi Carl valittiin Norjan kuninkaaksi ja hän otti hallitsijanimekseen Haakon VII.

## Tausta ja kampanjointi
Norjassa pidettiin elokuussa samana vuonna kansanäänestys personaaliunionin purkamisesta. Tämän seurauksena persoonaunionia hallinnut Oskar II luopui kruunustaan Norjassa. Hän kieltäytyi ehdotuksesta, jossa Norjan valtaistuimelle olisi kompromissina noussut ruotsalainen prinssi.

Monarkian vastaehdokkaana oli tasavalta, ja tunnettuja tasavaltalaisia, jotka kuitenkin alkoivat kampanjoida monarkian puolesta, olivat muun muassa Bjørnstjerne Bjørnson, Fridtjof Nansen ja Christian Michelsen.

Äänestäjille esitetty kysymys, johon heidän tuli vastata joko "kyllä" tai "ei", oli seuraavanlainen:Enig i Stortingets bemyndigelse til regjeringen om at opfordre prins Carl af Danmark til at lade sig vælge til Norges konge? ()Prinssi Carlia pidettiin sopivana ehdokkaana Norjan kuninkaaksi, koska hänellä oli vaimonsa Mauden kautta hyvät suhteet Yhdistyneen kuningaskunnan kuningasperheeseen ja hänen potentiaalinen seuraajansa prinssi Alexander (myöhemmin Olavi V) oli synttynyt kaksi vuotta aiemmin.

## Tulokset

## Jälkipyykki
Haakon VII kruunajaiset pidettiin 22. kesäkuuta 1906 Nidarosin tuomiokirkossa.

## Lähteet
Naisten Superpesiksen kausi 2026

**Naisten Superpesiksen kausi 2026** on suomen pesäpallon naisten pääsarjan Naisten Superpesiksen 37. kausi.

## Sarjajärjestelmä

### Runkosarja
Runkosarjassa pelattaan kaksinkertainen sarja. Runkosarjan lisäksi jokaiselle joukkueelle on jaettu neljä lisäottelua. Lisäotteluista kaksi määräytyi edellisen kauden sijoitusten mukaan ja toiset kaksi lisäottelua määräytyivät maantieteellisesti. Otteluparit edeltävän kauden mukaan olivat: Fera – Kirittäret, Joensuun Maila – Pöytyän Urheilijat, Jussittaret – Lapuan Virkiä, Laitilan Jyske – Oulun Lippo, Manse PP – Pesäkarhut, Roihuttaret – Mailattaret. Maantieteelliset otteluparit olivat: Fera – Pesäkarhut, Joensuun Maila – Kirittäret, Jussittaret – Lapuan Virkiä, Kirittäret – Manse PP, Laitilan Jyske – Fera, Oulun Lippo – Joensuun Maila, Mailattaret – Oulun Lippo, Manse PP – Roihuttaret, Pesäkarhut – Jussittaret, Pöytyän Urheilijat – Laitilan Jyske, Roihuttaret – Pöytyän Urheilijat, Lapuan Virkiä – Mailattaret.

### Alemmat pudotuspelit
Runkosarjan viimeinen ja toiseksiviimeinen joukkue pelaavat paras viidestä ottelusta putoamiskarsinnan. Putoamiskarsinnan häviäjä putoaa Ykköspesikseen kaudelle 2027. Karsinnan voittaja pelaa Superpesis-karsinnassa Ykköspesiksen loppuottelun häviäjää vastaan. Karsinnan voittaja pelaa Superpesiksessä kaudella 2027

### Ylemmät pudotuspelit
Runkosarjan kuusi parasta joukkuetta etenevät suoraan pudotuspelien puolivälieriin. Sijoille 7.–10. sijoittuneet joukkueet pelaavat puolivälieräkarsinnat, joiden voittajat etenevät puolivälieriin. Puolivälieräkarsinnat pelataan paras kolmesta ottelusta ja puolivälieristä eteenpäin paras viidestä ottelusta. Pronssiottelu pelataan paras kahdesta ottelusta, tasatilanteessa jatko-otteluna toimii kotiutuskilpailu ratkaisuun asti.

## Joukkueet




Lähde:

## Lähteet
Jordan Morgan

**Jordan Morgan** (s. 4. elokuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on uloin hyökkäyksen linjamies. Morgan edustaa NFL-joukkue Green Bay Packersia. Ennen NFL-uraansa hän edusti Arizonan yliopiston joukkuetta. Packers varasi hänet ensimmäisellä kierroksella 25. varausvuorolla .

Kesäkuussa 2024 Morgan teki sopimuksen Packersin kanssa.

Morgan on 23 NFL:n runkosarjan ottelua ja yhden NFL:n pudotuspelien ottelun ilman tilastomerkintöjä.  

## Huomautukset

## Lähteet
Life in a Day (albumi)

**Life in a Day** on skotlantilaisen Simple Minds -rockyhtyeen debyyttialbumi, joka julkaistiin 20. huhtikuuta 1979 Zoom Recordsin kautta. Albumi tehtiin joulukuun 1978 ja helmikuun 1979 välisenä aikana kolmella eri studiolla, jotka olivat Rolling Stones Mobile Studio, Abbey Road Studios ja Townhouse Studios. Sen tuotti John Leckie. Simple Minds valitsi alun perin albumin tuottajaksi John Calen, mutta Arista Records hylkäsi ehdotuksen. Toinen ehdotus oli John Anthony, joka myös hylättiin, ja lopulta John Leckie päätyi albumin tuottajaksi.

*Life in a Day* eteni vuonna 1979 Britannian albumilistalla sijalle 30. Se oli 40 parhaan joukossa neljä viikkoa, 75 parhaan joukossa kuusi viikkoa ja sadan parhaan joukossa kuusi viikkoa.

Albumilla on kaksi singleä: ”Life in a Day” ja  ”Chelsea Girl”.

## Työstö
Albumin nimi oli sen työstövaiheessa *Children Of The Game*, joka on ranskalaisen kirjailijan Jean Cocteaun *Les enfants terribles* -romaanin englanninkielinen nimi. Nimi vaihdettiin nykyiseksi tammikuussa 1979, kun Simple Minds äänitti albumille ”Life in a Day” -nimisen singlen.

*Life in a Day*n äänitys aloitettiin joulukuun 1978 puolivälissä Rolling Stones Mobile Studiolla, joka sijaitsee rekan takaosassa. Albumin äänityksen aikana oli niin kylmä, että levypakkauksiin kirjoitettiin pienellä ”*Recorded at a very low temperature*” (). Albumin miksaus alkoi helmikuun 1979 alussa Townhouse Studiosilla. Helmikuun puolivälissä Simple Minds siirtyi jatkamaan miksausta ja viimeistelemään äänitystä Abbey Road Studiosille.

John Leckie loi 19.–23. helmikuuta Townhouse Studiosilla albumin luonnosversion, ja pian tämän jälkeen albumi oli valmis. Simple Minds esiintyi *[[The Old Grey Whistle Test]]* -musiikkiohjelmassa, jonka jälkeen yhtye alkoi valmistautua kiertueelle. *Life in a Day*n masternauha valmistui 4. maaliskuuta 1979.

Simple Mindsin jäsenet inhosivat albumia heti sen valmistumisen jälkeen. Yhtyeen laulaja Jim Kerr kuunteli ennen sen julkaisua Joy Divisionin albumia *[[Unknown Pleasures]]* ja ajatteli, että *Life in a Day* on siihen verrattuna roskaa. Hän soitti Zoom Recordsin omistajalle Bruce Findlaylle ja kysyi, voisiko julkaisun perua, mutta Findlayn mukaan Arista Records oli albumiin tyytyväinen ja julkaiseminen etenisi normaalisti.

## Julkaisu
*Life in a Day* julkaistiin 20. huhtikuuta 1979. Albumi lisensoitiin Euroopassa Ariolan omistamalle Arista Recordsille ja Yhdysvalloissa PVC Recordsille, joka hienosääti albumin kansikuvan helpommin luettavaksi.

Virgin Records hankki albumin oikeudet itselleen vuonna 1982, kun se osti Simple Mindsin koko katalogin.

## Kappaleet

## Kokoonpano
### Muusikot
* Jim Kerr – laulu
* Charlie Burchill – kitara, viulu, laulu
* Brian McGee – rummut, laulu
* Derek Forbes – basso, laulu
* Michael MacNeil – koskettimet, laulu
### Tuottaja
* John Leckie
## Lähteet
Itä–Länsi-ottelu 2026

Vuoden **2026 [[Itä–Länsi-ottelu]]** on järjestyksessään miesten 91. ja naisten 64. pesäpallon vuotuinen arvo-ottelu. Ottelu pelataan Vimpelin Saarikentällä 17. –18. heinäkuuta.

## Historia
Vimpelin kunta haki kesällä 2025 Itä–Länsi-ottelun järjestämisoikeutta vuodeksi 2026. Edellsisen kerran Itä–Länsi oli järjestetty Vimpelissä vuonna 1990. Järjestämiseen lupautui kunnan lisäksi Vimpelin Veto. Vimpelin pesäpallokenttää Saarikenttää oli uudistettu keväällä, ja kenttäpalveluolosuhteisiin oli tehty merkittäviä parannuksia. Vimpelin tavoite oli saada Itä–Länsi-ottelu osaksi Vimpelin pesisfestivaaleja ja festivaalien päätapahtumaksi. Järjestämisoikeus myönnettiin Vimpelille. Vimpelin kunta perusti tapahtumaa varten Itä–Länsi-työryhmän, johon kuului Vimpelin Vedon johtokunnan jäseniä, Vimpelin kunnanhallituksen jäseniä, Vimpelin Yrittäjien edustaja sekä Pesäpalloliiton ja Superpesis Oy:n edustajat. Vimpelin kunta lupautui rahoittamaan tapahtumaa 35&nbsp;000 euron osuudella.

Edeltävän vuoden Itä–Länsi keräsi 14&nbsp;000 katsojaa. Samana vuonna pesäpallofestivaaleilla kävi noin 16&nbsp;000 katsojaa. Tavoitteena Vimpelille oli luoda aiempaa vuotta suurempi tapahtuma. Saarikentälle katsojia mahtui 4&nbsp;000 ja stadionin katsojaennätys oli 5&nbsp;600. Stadionille oli kuitenkin mahdollista tehdä lisäkatsomoita tarpeen mukaan. Suurimmaksi ongelmaksi koettiin majoitus.

Itä–Länsi-ottelun liput menivät kaupaksi odotettua nopeammin. Alle viikossa kahden päivän kattavista lippupaketeista oli myyty 40 prosenttia. Lipunmyynti oli huomattavasti nopeampaa kuin edeltävänä vuonna Kouvolassa. Katsojaennätystä ei stadionille silti saada, sillä kapasiteetti on pidettävä pienempänä vuoteen 1990 verrattuna pelastussuunitelmien vuoksi. Vimpelin Veto ja Vimpelin kunta yrittivät kuitenkin kiertää ongelmaa selvittämällä mahdollisuutta lisäkatsomoihin.

Itä–Länsi-ottelun esiotteluna pelataan Vimpelin Vedon ja Sotkamon Jymyn välinen Superpesis-ottelu.

## Lähteet
Australian ralli 2016

**Australian ralli 2016** (virallisesti *25. Kennards Hire Rally Australia*) oli rallin maailmanmestaruussarjan kilpailu kaudella 2016. Kilpailu järjestettiin 18.&ndash;20. marraskuuta 2016. Kilpailun keskuspaikka oli Coffs Harbourissa. Kilpailussa oli 23 erikoiskoetta, joiden yhteispituus oli . Rallin kokonaispituus oli .

Kilpailun voitti Andreas Mikkelsen, jolle voitto oli kolmas rallin MM-sarjassa. Kilpailu oli viimeinen Volkswagenille, joka lähti rallin MM-sarjasta.

## Tulokset

## Lähteet

## Aiheesta muualla
* Rally-Maps.com. erikoiskokeet kartalla
Lancasterinsalmi

**Lancasterinsalmi** (, ) on salmi arktisessa Pohjois-Amerikassa Kanadassa sijainnissa 74° pohjoista leveyttä. Se on Baffininlahden haara, joka johtaa lännessä Barrow’nsalmeen. Lancasterinsalmi on 400 kilometriä pitkä ja 100 kilometriä leveä. Salmi erottaa Baffininsaaren ja Devoninsaaresta.

Lancasterinsalmi on ollut inuiteille pitkään merkittävä metsästysalue. Sieltä on pyydetty norppia, mursuja ja jääkarhuja sekä sarvi-, maito-, miekka- ja grönlanninvalaita. Salmen lahdelmissa on puolestaan pyydetty naaleja ja jokisuilta nieriää.

Eurooppalaisista Lancasterinsalmen löysi 1616 William Baffin, joka antoi sille nimen merenkulkija James Lancasterin mukaan. Uudelleen salmen löysi William Edward Parry 1819. Salmesta tuli 1800-luvun alkupuoliskolla valaanpyynnin keskus, ja sen rannoille perustettiin useita kauppa-asemia.

## Lähteet